钦定古今图书集成/理学汇编/学行典/第272卷 > 马味道
## 钦定古今图书集成/理学汇编/学行典/第272卷 > 马味道

按《济南府志》：马味道，禹城人。与平原张岱野齐名。岱
野举进士，味道即尽弃举子业，绝口不谈功名。后岱
野官西台，力荐于督学。味道曰：“终南捷径，吾方薄之，
吾入山惟恐不幽，又何以见为？”味道性好山水，闻有
泉石佳处，携茗玩赏，镇日忘归。无事取《北山移文》盘
谷序《辋川图》诵之。一日尝曰：“刘伶失之纵，幼安失之
拘若魏野，其庶几乎。吾人之徒与。”年七十二终。